CELEX: 32017D2353
Language: lt
Date: 2017-12-14 00:00:00
Title: 2017 m. gruodžio 14 d. Komisijos įgyvendinimo sprendimas (ES) 2017/2353, kuriuo leidžiama pateikti rinkai vėžiagyvių Calanus finmarchicus aliejų kaip naują maisto sudedamąją dalį pagal Europos Parlamento ir Tarybos reglamentą (EB) Nr. 258/97 (pranešta dokumentu Nr. C(2017) 8426)

16.12.2017   
            
            
               LT
            
            
               Europos Sąjungos oficialusis leidinys
            
            
               L 336/45
            
         KOMISIJOS ĮGYVENDINIMO SPRENDIMAS (ES) 2017/2353
   2017 m. gruodžio 14 d.
   kuriuo leidžiama pateikti rinkai vėžiagyvių Calanus finmarchicus aliejų kaip naują maisto sudedamąją dalį pagal Europos Parlamento ir Tarybos reglamentą (EB) Nr. 258/97
   
      
         (pranešta dokumentu Nr. C(2017) 8426)
      
   
   (Tekstas autentiškas tik anglų kalba)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1997 m. sausio 27 d. Europos Parlamento ir Tarybos reglamentą (EB) Nr. 258/97 dėl naujų maisto produktų ir naujų maisto komponentų (1), ypač į jo 7 straipsnį,
   kadangi:
   
               (1)
            
            
               2011 m. sausio 31 d. Norvegijos bendrovė „Calanus AS“ pateikė prašymą Jungtinės Karalystės kompetentingai institucijai leisti pateikti vėžiagyvių (jūrinio zooplanktono) Calanus finmarchicus, žvejojamų Norvegijos ekonominėje zonoje ir Jano Majeno zonoje, aliejų Sąjungos rinkai kaip naują maisto sudedamąją dalį, kaip apibrėžta Reglamento (EB) Nr. 258/97 1 straipsnio 2 dalies e punkte;
            
         
               (2)
            
            
               2016 m. spalio 21 d. Jungtinės Karalystės kompetentinga institucija pateikė pirminio vertinimo ataskaitą. Toje ataskaitoje ji padarė išvadą, kad Calanus finmarchicus aliejus atitinka Reglamento (EB) Nr. 258/97 3 straipsnio 1 dalyje nustatytus naujų maisto produktų kriterijus;
            
         
               (3)
            
            
               2016 m. lapkričio 8 d. Komisija pirminio vertinimo ataskaitą persiuntė kitoms valstybėms narėms;
            
         
               (4)
            
            
               per Reglamento (EB) Nr. 258/97 6 straipsnio 4 dalies pirmoje pastraipoje nustatytą 60 dienų laikotarpį kitos valstybės narės pareiškė pagrįstų prieštaravimų, visų pirma dėl nepakankamos informacijos apie gamybos procesą, laikymo trukmę ir toksikologinius duomenis. Pareiškėjui pateikus papildomų paaiškinimų, valstybėms narėms ir Komisijai susirūpinimą kėlusių aspektų nebeliko;
            
         
               (5)
            
            
               Europos Parlamento ir Tarybos direktyvoje 2002/46/EB (2) nustatyti reikalavimai maisto papildams. Calanus finmarchicus aliejų turėtų būti leista naudoti nedarant poveikio tos direktyvos nuostatoms;
            
         
               (6)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Nedarant poveikio Direktyvos 2002/46/EB nuostatoms Calanus finmarchicus aliejus, kaip nurodyta šio sprendimo I priede, gali būti teikiamas Sąjungos rinkai kaip nauja maisto sudedamoji dalis, skirta naudoti maisto papilduose, kurios didžiausias leidžiamas kiekis nustatytas šio sprendimo II priede.
   2 straipsnis
   
      Calanus finmarchicus aliejaus, kurį šiuo sprendimu leidžiama pateikti rinkai, pavadinimas ženklinant maisto produktus yra „Calanus finmarchicus (vėžiagyvių) aliejus“.
   3 straipsnis
   Šis sprendimas skirtas „Calanus AS“, Stakkevollv. 65, P.O. Box 2489, 9272 Tromsø, Norvegija.
   
      Priimta Briuselyje 2017 m. gruodžio 14 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 43, 1997 2 14, p. 1.
   
   
      (2)  2002 m. birželio 10 d. Europos Parlamento ir Tarybos direktyva 2002/46/EB dėl valstybių narių įstatymų, susijusių su maisto papildais, suderinimo (OL L 183, 2002 7 12, p. 51).
   
      I PRIEDAS
      
         
            CALANUS FINMARCHICUS ALIEJAUS SPECIFIKACIJOS
      
      
         Aprašymas: Naujas maisto produktas yra rubino spalvos, šiek tiek klampus švelnaus vėžiagyvių kvapo aliejus, gaunamas iš vėžiagyvių (jūrinio zooplanktono) Calanus finmarchicus. Sudedamąją dalį daugiausia sudaro vaško esteriai (> 85 %) ir nedidelis trigliceridų ir kitų neutralių lipidų kiekis.
      
         Specifikacijos
      
      
                  Parametras
               
               
                  Specifikacijos vertė
               
            
                  Vanduo
               
               
                  < 1 %
               
            
                  Vaško esteriai
               
               
                  > 85 %
               
            
                  Bendras riebalų rūgščių kiekis
               
               
                  > 46 %
               
            
                  Eikozapentaeno rūgštis (EPR)
               
               
                  > 3 %
               
            
                  Dokozaheksaeno rūgštis (DHR)
               
               
                  > 4 %
               
            
                  Bendras riebalų alkoholių kiekis
               
               
                  > 28 %
               
            
                  C20:1 n-9 riebalų alkoholis
               
               
                  > 9 %
               
            
                  C22:1 n-11 riebalų alkoholis
               
               
                  > 12 %
               
            
                  Riebalų rūgščių transizomerai
               
               
                  < 1 %
               
            
                  Astaksantino esteriai
               
               
                  < 0,1 %
               
            
                  Peroksidų skaičius
               
               
                  < 3 meq. O2/kg
               
            
   
      II PRIEDAS
      
         LEIDŽIAMOS CALANUS FINMARCHICUS ALIEJAUS NAUDOJIMO PASKIRTYS
      
      
                  Maisto produktų kategorija
               
               
                  Didžiausias leidžiamas kiekis
               
            
                  Maisto papildai, kaip apibrėžta Direktyvoje 2002/46/EB
               
               
                  2,3 g per dieną